इस पुस्तक के बारे में श्री वर्मा ने कहा की नरेंद्र मोदी को कुशल प्रबंधकीय कौशल को देखते हुए उन्हें मैनजमेंट गुरू कहना गलत नहीं होगा. बतौर मैनजमेंट गुरु नरेंद्र मोदी हमें क्या सीखा सकते हैं, यही बात यह पुस्तक बताती है. आम लोगों पर नरेंद्र मोदी का जादू चल रहा है. चुनाव-दर-चुनाव इस बात पर मुहर लगती जा रही है. नरेंद्र मोदी का यही जादू है जो उन्हें एक मैनेजमेंट गुरू के तौर पर समझने को प्रेरित करता है. आखिर नरेंद्र मोदी की कार्यशैली की क्या विशेषताएं हैं, जो उन्हें दूसरे नेताओं से अलग करती हैं और उन्हें लगातार सफलता की राह पर लेकर जा रही हैं. मैनेजमेंट गुरू नरेंद्र मोदी के लेखक हिमांशु शेखर के मुताबिक नरेंद्र मोदी के प्रबंधकीय कौशल और इसी दृष्टिकोण से उनकी सफलता को समझने की कोशिश की दिशा में यह पुस्तक एक प्रयास है. एक बेहद साधारण परिवार से, जिसकी कोई राजनीति पृष्ठभूमि न हो, वहां से निकलकर देश के प्रधानमंत्री बनने तक का सफर किसी के लिए भी प्रेरक हो सकता है और इससे एक आम व्यक्ति काफी कुछ सीख सकता है.